Vedci: Sucho má vplyv na rast cien pšenice, oteplenie by efekt ešte zosilnilo

Oteplenie planéty o tri stupne Celzia by mohlo zvýšiť priemernú cenu pšenice na trojnásobok oproti roku 2010, upozornili vedci v novej medzinárodnej štúdii. Zistili, že ak sucho zasiahne niektoré z kľúčových svetových oblastí pestovania obilnín, cena pšenice na globálnych trhoch rastie. Otepľovanie planéty môže túto súvislosť ešte zosilniť. Štúdiu publikoval časopis Earth's Future.