Juhočeské rybníky vysychajú. Krízový scenár je na stole

Územie južných Čiech pripomína ostrovy v mori jazier. Ťažko by sa hľadal lepší model na zadržiavanie vody v krajine, ako v tomto kraji vymysleli ešte v 16. storočí. Dômyselný systém jazier a kanálov funguje dodnes, umelý kanál Zlatá stoka odvádza vodu z rieky Lužnice do rybníkov na jej ľavom brehu a až dosiaľ dokázal zabezpečiť dostatok vody na chov rýb.