Kukuricu ženie deficit v EÚ aj slabšia úroda v USA

Svetový trh s obilninami a olejninami v stredu posilnil naprieč všetkými plodinami. Kukuricu a sóju na burze CBOT (Chicagská burza) podržali priebežné výsledky americkej obhliadky Pro Farmer, ktoré ukazujú nižšie výnosy než vlani, aj nový nákup americkej sóje Čínou. Kukuricu na parížskej burze MATIF (parížska komoditná burza) zároveň drží blízko 259 EUR/t napätá bilancia po suchom lete.